и парични подаръци;
 —
 допълнителни плащания (например, изплащане на 13-та заплата);
 —
 участие в разпределянето на печалбата и премии, изплащани в брой;
 —
 допълнителни плащания, базирани на производителността;
 —
 надбавки, изплащани за работа в отдалечени райони (считани като част от условията на работата);
 —
 надбавки за транспорт до и от работното място;
 —
 допълнителни плащания, извършвани от работодателите на техните служители или на бивши служители и други лица, отговарящи на изискванията за добавки за отпуск по болест, инвалидност, майчинство или правото на преживели лица да получават плащане по социалноосигурителни схеми, когато подобни плащания не могат да бъдат ясно разграничени като социалноосигурителни обезщетения;
 —
 плащания, извършвани от работодателите на наето лице вместо надници и заплати чрез социалноосигурителна схема, когато наетото лице не може да работи поради отпуск по болест, инвалидност или майчинство, ако подобни плащания не могат да бъдат ясно разграничени като социалноосигурителни обезщетения;
 —
 субсидии в брой, получени от работодателя за разходи за жилище.
 Брутният паричен или близък до паричния доход на наетото лице не включва:
 —
 плащания, направени от даден работодател за възстановяване на разходи, свързани с работата (например командировка);
 —
 плащания при прекратяване на трудовите правоотношения за обезщетяване на наетите лица за прекъсване на заетостта преди достигане на обичайната за тази работа пенсионна възраст и обезщетения поради уволнение (същите са включени под рубриката „Обезщетения за безработица“ (PY090G);
 —
 надбавки за разходи, които са свързани единствено с работата, като например тези за пътни и дневни или за защитно облекло;
 —
 изплащане на еднократни суми на обичайната дата за пенсиониране (същите са включени под рубриката „Социалноосигурителни обезщетения за старост“ (PY100G);
 —
 заплащане при стачки, организирани от профсъюзите;
 —
 социалноосигурителни вноски, внасяни от работодателя.
 1.1.2. Брутен непаричен доход на наетото лице (PY020G)
 Отнася се до непаричните компоненти на дохода, които даден работодател може да предостави безплатно или на намалени цени на наетото лице като част от пакета на възнаграждението по трудовото правоотношение. (Ако се предоставят някакви стоки или услуги както за частно използване, така и за работата, тогава частното използване като част от общото използване трябва да бъде определено и приложено за цялата стойност).
 Брутният непаричен доход на наетото лице включва следното:
 —
 служебен автомобил и свързаните с него разходи (например безплатно гориво, автомобилни застраховки, данъци и мита, когато е приложимо), предоставен за частно ползване или както за частно, така и за служебно ползване (PY021G);
 —
 безплатно или субсидирано хранене, ваучери за храна;
 —
 възстановяване или заплащане на жилищни разходи (например разходи за газ, електроенергия, вода, сметки за телефон или за мобилен телефон);
 —
 настаняване, предоставено безплатно или при по-нисък наем на дадено наето лица като основно или второ жилище на домакинството;
 —
 други стоки и услуги, предоставяни безплатно или на намалени цени от работодатели на наетите при тях лица, ако същите представляват значителен компонент от дохода на национално равнище или представляват значителен компонент от дохода на конкретни групи домакинства.
 Стойността на предоставяните безплатно стоки и услуги се изчислява по пазарната им стойност. Стойността на стоките и услугите, предоставяни на намалена цена, се изчислява като разликата между пазарната стойност и сумата,